
Narva Linnavalitsuse Arhitektuuri- ja Linnaplaneerimise

Ameti stipendiumi taotlemise, määramise ja maksmise kord
Määrus kehtestatakse vastavalt Kohaliku omavalitsuse korralduse seaduse §22 lõike 1 punkti 5 alusel

§1. Üldsätted 
(1) Narva Linnavalitsuse Arhitektuuri- ja Linnaplaneerimise Ameti (edaspidi Amet) stipendiumi taotlemise, määramise ja maksmise kord (edaspidi Kord) reguleerib Narva linna (edaspidi Linna) eelarvest makstavate stipendiumi taotlemist, määramist ja maksmist. 
(2) Ameti ühe stipendiumi suuruseks on 1600 eurot aastas. Maksimaalne stipendiumi saajate arv on 4.     
(3) Ametil on õigus jätta põhjendatud taotluste puudumisel osa summat kasutamata. 
(4) Avalik selgitustöö ja stipendiumi avaliku konkursside korraldamine, tingimuste kehtestamine, stipendiumi taotlejate nõustamine ning stipendiumi määramine, maksmine ja järelvalve on Ameti pädevuses. 

(5) Stipendiumi võib taotleda füüsiline isik, kes õpib kõrgkoolis erialal, mis vastab Narva Linnavalitsuse kinnitatud stipendiumi avaliku konkursi nõuetele.

 (6) Stipendiumi eesmärk on toetada ja ergutada tudengeid peale õppe lõpetamist töötama Ametis õpitud erialal sooviga aidata kaasa linna arengule ning tagada Ametile pädevad spetsialistid.

(7) Stipendiumi saajal on õigus saada stipendiumi kogu õppeaja jooksul.

§ 2.  Stipendiumi taotlemine 

(1) Narva Linnavalitsus kinnitab ja Amet kuulutab välja stipendiumi avaliku konkursi ning avaldab konkursitingimused ja -teate kohalikus ajalehes ning Linna veebilehel hiljemalt neli nädalat enne stipendiumi taotluste esitamiseks seatud tähtaega. 
(2)  Stipendiumi saamiseks tuleb Ametile esitada stipendiumi taotleja põhjendatud kirjalik taotlus hiljemalt Ameti poolt seatud tähtaja tööpäeva lõpuks või jõuab see sinna samal päeval postitatuna posti teel. 
(3) Stipendiumi taotluses tuleb näidata taotleja:
1) ees- ja perekonnanimi ning isikukood; 

2) isikut tõendav dokumendi koopia;

3) kontaktandmed (aadress, telefoninumber, elektronposti aadress);
4) eriala;

5) motivatsioonikiri stipendiumi saamiseks.

(4) Taotlusele tuleb lisada kõrgkooli kinnitus õppimise kohta.
1) taotlusele võib lisada mistahes teisi seda toetavaid ja põhjendavaid materjale.
(5) Korra nõuetele vastav taotlus edastatakse menetlemiseks Ametile. Puudulikult koostatud taotluste  
     parandamiseks antakse taotlejale täiendav aeg.
(6) Taotluses esitatud andmete õigsuse ja taotluse korrektsuse eest vastutab taotleja. Teadlikult valeandmete esitamise korral kaotab taotleja õiguse Linnalt stipendiumi taotlemiseks. Valeandmete alusel määratud ja makstud stipendium kuulub tühistamisele ja tagastamisele. 

(7) Amet korraldab taotlejate vahel vestluse ja õppetulemuste alusel konkursi. Konkursi läbiviimisel võetakse arvesse:

1) õppeainete keskmist hinnet;

2) riigikeele oskust õpingute jätkamiseks ja tööks vajalikul tasemel;

3) aktiivsust ja töövõimet;

4) sügavat huvi tulevase eriala vastu;

5) oskust ja valmisolekut õppimiseks;

6) võimekust meeskondlikuks ja individuaalseks tööks;

7) oskust koguda ja valida informatsiooni;

8) soovitusi viimasest õppe- või töökohast.

§ 3.  Stipendiumi määramine, maksmine ja järelevalve

(1) Laekunud stipendiumi taotlused vaatab läbi Amet ning otsuse stipendiumi väljamaksmise kohta teeb Linnavalitsuse korraldusega moodustatud komisjon kuu jooksul pärast konkursi lõpetamist. 

(2) Stipendiumi kinnitab Narva Linnavalitsus lähtuvalt komisjoni ettepanekust. Narva Linnavalitsuse korraldus peab sisaldama: 
1) stipendiumi saajate ees- ja perekonnanimesid;

2) stipendiumite suuruseid.
(3) Komisjon informeerib Narva Linnavalitsust kõigist Ametisse laekunud stipendiumitaotlustest.
(4) Amet teavitab kirjalikult iga taotlejat tema suhtes tehtud otsusest. 

(5) Stipendium kantakse taotleja pangaarvele Narva Linnavalitsuse korralduse alusel. 
(6) Stipendiumi väljamaksmine toimub konkursi tulemuste alusel Ameti ja stipendiumi saaja vahel sõlmitava kahepoolse lepingu alusel ning kuulub tagastamisele, kui stipendiumi saaja ei täida lepingu tingimusi.

§4. Tunnistada kehtetuks Narva Linnavolikogu 25.09.2008. a  määrus nr  37 ”Narva Linnavalitsuse   Arhitektuuri- ja Linnaplaneerimise Ameti toetuse taotlemise, määramise ja maksmise kord”. 
§ 5.  Kooskõlastada lepingu projekt stipendiumi väljamaksmise kohta (lisa 1).
§ 6.  Määrus jõustub seadusega sätestatud korras. 

Aleksandr Jefimov

Linnavolikogu esimees

Lisa 1

  LEPING nr ______

stipendiumi väljamaksmisest

Käesolev stipendiumi väljamaksmise leping (edaspidi tekstis Leping), on sõlmitud Narva Linnavalitsuse Arhitektuuri- ja Linnaplaneerimise Ameti (edaspidi Amet), keda esindab Ameti____________________________________________________________________________________ isikus, ja _________________________________________________ (edaspidi Stipendiumi saaja) vahel alljärgnevas:

1. Lepingu objekt.

1.1 Lepingu objektiks on stipendium, mis makstakse Ameti poolt Stipendiumi saajale summas 1600 eurot  käesolevas lepingus sätestatud tingimustel.
1.2 Lepingus ettenähtud stipendium makstakse järgnevate tingimuste olemasolul:

1.2.1 Stipendiumi saaja õpib (kõrgkoolis) ___________________________________  

         (teaduskond) _______________________________

         (eriala) ____________________________________

1.2.2 Stipendiumi saaja võtab endale kohustuse 3 kuu jooksul peale kõrgkooli lõpetamist asuda tööle Ametisse ning töötada seal vähemalt kolm aastat õpitud erialale vastaval ametikohal. 
2.  Ameti kohustused ja õigused
2.1 Amet võtab endale kohustuse maksta kogu õppeaja jooksul hiljemalt iga kuu, v.a. juuli ja august, viimasel kuupäeval Narva Linnavalitsuse .... ... 20..   korraldusega  nr ........ nimetatud stipendiumi(d) eeldusel, et Stipendiumi saaja(d) vastab Ameti stipendiumi taotluse, määramise ja maksmise korra nõuetele.
2.2 Lepinguga kohustub Amet andma Stipendiumi saajale 3 kuu jooksul peale kõrgkooli lõpetamist erialase töö Ametis.
2.3 Amet otsustab stipendiumi väljamaksmise lõpetamise juhul, kui stipendiumi saaja eksmatrikuleeritakse kõrgkoolist akadeemilise võlgnevuse, õppedistsipliini rikkumise või muu tema süü tõttu; ilma mõjuva põhjuseta õpingute katkestamise või eriala või kõrgkooli muutmise puhul Narva  Linnavalitsusega kooskõlastamata.

2.4 Juhul, kui stipendiumi saaja rikub Lepingu punktide  1.2 ning 3.2  tingimusi, on Ametil õigus nõuda tagasi Stipendiumi saajalt kogu Lepingu järgi saadud stipendiumi summa.

3.  Stipendiumi saaja kohustused ja õigused.
3.1 Stipendiumi saajal on õigus saada stipendiumi kogu õppeaja jooksul vastavalt Lepingule, kui stipendiumi saaja ei riku Korda ja/või Lepingut.

3.2 Stipendiumi saaja on kohustatud: 

3.2.1 Mitte vahetama ilma Ametiga kooskõlastamata õppekohta ega eriala;

3.2.2 Kolme kuu jooksul peale kõrgkooli lõpetamist asuma tööle Ametisse ja töötama seal vähemalt 3 aastat.
3.2.3 Esitama ühe kuu jooksul pärast õppeaasta lõppu Ametile tõendi õppeaasta tulemuste kohta ning Amet otsustab oma äranägemise järgi keskmise hinde ja/või hinnetelehe esitamisel stipendiumi saamise või/ja maksmise jätkamise. 
3.3 Juhul, kui Stipendiumi saaja rikub mistahes käesoleva lepingu punktis 3.2 nimetatud kohustusi,   kohustub Stipendiumi saaja tagastama kogu stipendiumi summas, mille ta sai käesoleva lepingu järgi ja maksma rikkumise eest leppetrahvi 10% ulatuses saadud stipendiumi summast.

4.  Lepingu muutmine, täiendamine ja lõpetamine
4.1  Leping lõpetatakse punktis 6.2 ettenähtud tingimuste täitmisel.
4.2  Lepingu muutmine, täiendamine või ennetähtaegne lõpetamine toimub osapoolte kokkuleppel ja vormistatakse kirjalikult Lepingu lisana.
4.3 Leping lõpetatakse ühepoolselt kui Stipendiumi saaja ei pea kinni Korrast ja/või Lepingust.
5.  Lepingu täitmine

5.1 Amet annab Stipendiumi saajale stipendiumi lepingus fikseeritud summas, mis ei kuulu Ametile tagastamisele tingimusel, et Stipendiumi saaja täidab kõik lepingus toodud kohustused. 

5.2 Stipendiumi makstakse välja ülekandega Stipendiumi saaja arvelduskontole  

        .........................................................................
6.  Lepingu kehtivusaeg
6.1 Leping jõustub allakirjutamise momendist ja kehtib lepingu poolte endale võetud kohustuste täitmise aja jooksul.

6.2  Leping lõpeb siis, kui Stipendiumi saaja on kooskõlas Lepingu tingimustega lõpetanud oma töö Ametis.
7.  Lõppsätted
7.1  Stipendiumi saaja vabastatakse Lepingu punktis 3.3 ettenähtud kohustuste täitmisest, kui see on võimatu tervisliku seisundi või Ameti poolsete kohustuste mittetäitmise tõttu.

7.2 Kõik Lepingu täitmisest, muutmisest, lõpetamisest või vastutuse kohaldamisest tulenevad vaidlusküsimused lahendatakse Poolte vaheliste läbirääkimiste teel. 
7.3 Juhul kui läbirääkimiste teel ei õnnestu kokkulepet saavutada, siis lahendatakse vaidlus vastavalt Eesti Vabariigi õigusaktidele.
7.4 Leping koostatakse kahes eksemplaris, millest mõlemale poolele jääb üks eksemplar.

Osapoolte andmed:

Narva Linnavalitsuse                                       Stipendiumi saaja:

Arhitektuuri- ja                                                 _________________________________

Linnaplaneerimise Amet                                  _________________________________

Peetri pl 5, 20308 Narva                                     _________________________________                 

telefon: 35 99050                                                _________________________________                           

__________________________                      _________________________________

